CPNRFเลือก‘ภูเก็ต’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

เสียบเข้ากองทุนแทนเชียงใหม่
เพิ่มทุนไม่เกินไตรมาส1ปีหน้าโพสต์ทูเดย์ — บลจ.ไทยพาณิชย์ เปลี่ยนแผน เพิ่มทุนกอง CPNRF ซื้อ “เซ็นทรัลภูเก็ต” แทน “เชียงใหม่แอร์พอร์ต” คาดได้เห็นอย่างช้าไตรมาสแรกปีหน้า
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า แผนการเพิ่มทุนของกองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) อาจจะมีการเปลี่ยนแปลงจากเดิมที่จะเพิ่มทุนเพื่อนำเงินไปลงทุนในศูนย์การค้าเซ็นทรัล พลาซา เชียงใหม่ แอร์พอร์ต จ.เชียงใหม่ มาลงทุนในศูนย์การค้า เซ็นทรัล เฟสติวัล ภูเก็ต จ.ภูเก็ต แทน 
เนื่องจากบริษัท เซ็นทรัลพัฒนา (CPN) ซึ่งเป็นเจ้าของอสังหาริมทรัพย์ และผู้บริหารโครงการ มีความตั้งใจที่จะนำศูนย์การค้าที่มีอยู่เข้ามาใส่ในกองทุน CPNRF อย่างน้อยปีละ 1 ศูนย์การค้า แต่ในขณะนี้ศูนย์การค้าเซ็นทรัล พลาซา เชียงใหม่ แอร์พอร์ต ยังไม่มีความต้องการใช้เงินทุน จึงอาจจะชะลอการนำเข้ามาเป็นสินทรัพย์ของกองทุนออกไปก่อน 
อย่างไรก็ตาม ศูนย์การค้าเซ็นทรัล เฟสติวัล ภูเก็ต ไม่ได้เป็นของ CPN แต่เป็นของบริษัท เซ็นทรัลรีเทล คอร์ปอเรชั่น (CRC) ดังนั้นการเจรจาเพื่อซื้อสินทรัพย์ในครั้งนี้จึงต้องให้ CPN เป็นคนกลางในการเจรจา ทำให้ยังไม่สามารถประเมินมูลค่าของอสังหาริมทรัพย์ได้
“เซ็นทรัล ภูเก็ต และเป็นศูนย์การค้าที่มีปริมาณการเช่าพื้นที่ที่ดีมากอีกแห่งหนึ่ง และจะไม่ทำให้อัตราผลตอบแทนของกองทุนลดลงและเพราะนโยบายที่จะลงทุนอสังหาริมทรัพย์ใหม่ๆ อย่างต่อเนื่อง ทำให้รายได้ของกองทุนเติบโตในอัตราที่ดี และหากยังมีการเติบโตในลักษณะนี้ต่อไป คาดว่าอีกประมาณ 34 ปี จะต้องเริ่มลดทุนเพื่อคืนเงินต้นให้ผู้ถือหน่วย” นางโชติกา กล่าว
ทั้งนี้ แผนการเพิ่มทุนอาจจะเป็นช่วงไตรมาส 4 ปีนี้ และอย่างช้าที่สุดจะไม่เกินในไตรมาสแรกปี 2554
นอกจากนี้ ในเดือน ต.ค.นี้ กองทุน CPNRF อาจจะมีการเปลี่ยนแปลงนโยบายจ่ายเงินปันผลใหม่ โดยอาจจะลดลงจากอัตราเดิม แต่จะไม่ต่ำกว่า 90% ของกำไรสุทธิ เนื่องจากกองทุนมีภาระดอกเบี้ยเพิ่มขึ้นจากการเพิ่มทุนครั้งที่ 1 นั้นมีการกู้ยืมเงินบางส่วน ที่มีระยะเวลาปลอดดอกเบี้ย 1 ปี ซึ่งกำลังจะครบเดือน ต.ค.นี้ 
พร้อมกันนี้ นางโชติกา กล่าวว่า บลจ.ไทยพาณิชย์ มีความพร้อมที่จะทำกองทุนสาธารณูปโภค โดยเป็นการร่วมมือกันในเครือไทยพาณิชย์